หุ้นโซลปิดบวก 0.12% จากแรงซื้อหุ้นซัมซุง
หุ้นโซลปิดบวก 0.12% จากแรงซื้อหุ้นซัมซุง
2 มิ.ย. 2559

ดัชนีคอมโพสิตตลาดหุ้นเกาหลีใต้ปิดปรับตัวขึ้นในวันนี้ โดยได้รับแรงหนุนจากการพุ่งขึ้นของหุ้นซัมซุง อิเล็กทรอนิคส์ อย่างไรก็ตาม ตลาดปรับตัวขึ้นในกรอบจำกัดเนื่องจากนักลงทุนรอดูเหตุการณ์ทางเศรษฐกิจที่สำคัญในสัปดาห์นี้ รวมถึงการประชุมของธนาคารกลางยุโรป (ECB) ในวันนี้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 2.39 จุด หรือ +0.12% ปิดที่ 1,985.11 จุด โดยมีปริมาณการซื้อขายปานกลาง 461 ล้านหุ้น มูลค่า 5.13 ล้านล้านวอน (4.32 พันล้านดอลลาร์) โดยมีหุ้นลบมากกว่าหุ้นบวกในสัดส่วน  421 ต่อ 400
สำหรับข้อมูลเศรษฐกิจในวันนี้ ธนาคารกลางเกาหลีใต้ปรับเพิ่มประมาณการการขยายตัวของผลิตภัณฑ์มวลรวมภายในประเทศ (GDP) ไตรมาส 1/2559 เป็น 0.5% จากการประมาณการครั้งก่อนที่ระดับ 0.4% 